અંધેરી (વેસ્ટ)ના વીરા દેસાઈ રોડ પર આવેલી સાત માળની સવેરા હાઉસિંગ સોસાયટીની ટેરેસ પરથી પટકાઈને નીચે પડેલાં ૫૮ વર્ષનાં મંજુલા શાહનો મૃતદેહ ગઈ કાલે સવારે તેમના મકાનની નીચેથી મળી આવ્યો હતો. બિલ્ડિંગની સામેની જ ચાલીમાં રહેતાં મંજુલાબહેને તેમના એસઆરએ (સ્લમ રીહેબિલિટેશન ઑથોરિટી) સ્કીમમાં મળેલા ફ્લૅટમાં ગુરુવારે નવા વર્ષના શુભ દિવસે કુંભ મૂક્યો હતો અને ગઈ કાલે તેઓ રહેવા જવાનાં હતાં.